
Не знам дали категорията за въпроса е правилна, но се надявам на помощ. Изкарах нужните 31 практически часове при определена фирма за шофьорски курсове, но инструктура ми ми иска още допълнителни часове, за които иска да му плащам двойно повече от тези, които са при други фирми. Свързах се с друга фирма и инструктор, които ми казаха, че няма проблем да си доизкарам нужните допълнителни часове при тях, на двойно по-ниска цена разбира се, само трябва да си взема подписан картон от старата фирма за онези 31 часа. Свързах се с първия инструктор и го помолих да ми подготкви картона, а той ми отговори, че няма как да стане преди да изкарам вътрешен изпит при него. От другата фирма ме убеждават, че това не е така и няма нужда при него да карам вътрешния изпит. Може ли малко помощ? 


 

Мога ли да се отпиша от шофьорски курс без вътрешен изпит?
==========================================================

 

Съгласно НАРЕДБА № 37 ОТ 2 АВГУСТ 2002 Г. ЗА УСЛОВИЯТА И РЕДА ЗА ОБУЧЕНИЕ НА КАНДИДАТИТЕ ЗА ПРИДОБИВАНЕ НА ПРАВОСПОСОБНОСТ ЗА УПРАВЛЕНИЕ НА МОТОРНО ПРЕВОЗНО СРЕДСТВО И УСЛОВИЯТА И РЕДА ЗА ИЗДАВАНЕ НА РАЗРЕШЕНИЕ ЗА ТЯХНОТО ОБУЧЕНИЕ се изисква допълнително обучение, само когато кандидатът не е положил успешно вътрешния изпит. Т.е. инструкторът не следва да Ви предлага допълнително обучение и да изисква заплащането му. 


Поздрави,  

адв. Николина Митова  

0898 303092


